ai4bharat/Pralekha huggingface dataset:
وزارت خزانہ
جی ایس ٹی کے نفاذ کی وجہ سے ہونے والے آمدنی کے نقصان کے لیے ریاستوں کو پانچ برس کی مدت کے لیے جی ایس ٹی معاوضہ
آئین  ایکٹ 2016 کی دفعہ 18 کے مطابق، پارلیمنٹ، قانون کے ذریعہ اشیاء اور خدمات ٹیکس کونسل کی سفارش پر، اشیاء اور خدمات ٹیکس کے نفاذ کی وجہ سے ہونے والے آمدنی نقصان کے لیے ریاستوں کو پانچ برس کی مدت کے لیے معاوضہ دے گی۔ خزانہ کے مرکزی وزیر مملکت جناب پنکج چودھری نے آج راجیہ سبھا میں ایک سوال کے تحریری جواب میں یہ بات کہی۔
وزیر موصوف نے کہا کہ ریاستوں/ مرکز کے زیر انتظام علاقوں کو معاوضہ اور جی ایس ٹی کے تحت وسائل میں اضافہ کے موضوع پر لکھنؤ میں منعقدہ جی ایس ٹی کونسل کی 45ویں میٹنگ میں تفصیل سے تبادلہ خیالات کیے گئے۔ کونسل کے فیصلے کے نتیجہ میں، وزراء کے گروپ ،یعنی جی ایس ٹی میں اصلاح سے متعلق وزراء کا گروپ اور شرح کی معقولیت سے متعلق وزراء کا گروپ، تشکیل دیے گئے۔ شرحوں کی معقولیت سے متعلق وزراء کے گروپ نے اپنی عبوری رپورٹ پیش کی ہے، جس میں کچھ اُلٹی محصول اصلاح اور رعایت میں تبدیلی کی سفارش کی گئی ہے۔ ان سفارشات پر چنڈی گڑھ میں منعقدہ جی ایس ٹی کونسل کی گذشتہ میٹنگ میں تبادلہ خیالات کیے گئے۔
وزیر موصوف نے کہا کہ اس کے نتیجہ میں جی ایس ٹی کونسل کی سفارشات کے مطابق مرکز اور ریاستوں کے ذریعہ جی ایس ٹی میں مسلسل اصلاح کی گئی اور حالیہ مہینوں میں جی ایس ٹی ریونیو میں نمو حاصل کی گئی ہے۔ محترم وزیر نے کہا کہ مالی برس 2022۔23 کی پہلی سہ ماہی کے لیے اوسط ماہانہ مجموعی جی ایس ٹی کلکشن گذشتہ مالی برس کی پہلی سہ ماہی کے 1.10 لاکھ کروڑ روپئے کے اوسط ماہانہ کلکشن کے مقابلے میں 37 فیصد کا اضافہ درج کرتے ہوئے 1.51 لاکھ کروڑ روپئے کے بقدر رہا۔
انہوں نے کہا کہ کچھ ریاستوں نے جی ایس ٹی معاوضے کی ادائیگی کو پانچ برس کی تبدیلی کی مدت میں توسیع کی درخواست کی ہے۔
وزیر موصوف نے مزید کہا کہ جی ایس ٹی  ایکٹ 2017، کی دفعہ 7 کے مطابق، ریاستوں کو پانچ برس کی مدت کے لیے جی ایس ٹی  کے نفاذ کی وجہ سے ہونے والے آمدنی کے نقصان کی بھرپائی کی ضرورت ہے۔ مدت کے دوران، ریاستوں کی آمدنی کو بنیادی سال کی آمدنی  کے مقابلے میں سالانہ 14 فیصد کی شرح نمو پر تحفظ فراہم کیا جاتا ہے۔ اسی طرح، ریاستوں کو ان کی محفوظ آمدنی میں کسی بھی کمی کے لیے معاوضہ دیا جا رہا ہے۔ سال 2017-18 سے لے کر 2022-23 کے لیے ریاستوں / مرکز کے زیر انتظام علاقوں کو واجب الادا اور جاری کیے گئے جی ایس ٹی معاوضے کی تفصیلات ضمیمہ کے مطابق ہے۔
ارضیاتی سائنس کی وزارت
ملک میں کہیں بھی لو چلنے کا امکان نہیں
کل مغربی راجستھان میں کچھ مقامات پر لو جیسی حالت دیکھی گئی
ہندوستانی محکمہ موسمیات  کے قومی موسم کی پیش گوئی مرکز کےمطابق:

درجہ حرارت کی موجودہ حالت اور اگلے پانچ دنوں کے لیے وارننگ
کل کے زیادہ سے زیادہ درجہ حرارت کا منظر نامہ:
گرم ہوا: کل مغربی راجستھان کے کچھ حصوں میں لو جیسی حالت دیکھی گئی تھی۔
زیادہ سے زیادہ درجہ حرارت: مورخہ 2021-05-30 کو مغربی راجستھان، ودربھ اور تلنگانہ کے زیادہ تر مقامات پر؛ ساحلی آندھرا پردیش اور یانم کے کئی مقامات پر؛ ہریانہ، مشرقی راجستھان، مغربی مدھیہ پردیش، تلنگانہ، تمل ناڈو، پڈوچیری، کرائیکل اور چھتیس گڑھ میں کچھ مقامات پر اور سوراشٹر اور کچھّ، گجرات کے علاقہ، مشرقی مدھیہ پردیش، اوڈیشہ اور اتر پردیش میں ایک دو مقامات پر زیادہ سے زیادہ درجہ حرارت 40.0 ڈگری سیلسیس سے زیادہ درج کیا گیا۔
کل پورے ملک میں زیادہ سے زیادہ درجہ حرارت چورو  میں 45.5 ڈگری سیلسیس درج کیا گیا۔
آج کے کم از کم درجہ حرارت کا منظر نامہ:
گرام رات: صفر۔
کم از کم درجہ حرارت: جموں، کشمیر، لداخ، گلگت- بلتستان اور مظفر آباد اور اتراکھنڈ میں کچھ مقامات پر؛ ہماچل پردیش، پنجاب، مغربی راجستھان، گجرات، اوڈیشہ، ساحلی آندھرا پردیش اور یانم، آسام اور میگھالیہ، ناگالینڈ، منی پور، میزورم اور تریپورہ، وسطی مہاراشٹر اور بہار میں الگ الگ جگہوں پر کم از کم درجہ حرارت معمول سے زیادہ  درج کیا گیا۔

براہ کرم مخصوص مقام کے بارے میں پیش گوئی اور وارننگ حاصل کرنے کے لیے موسم ایپ ڈاؤن لوڈ کریں، ایگرومیٹ ایڈوائزری کے لیے میگھ دوت ایپ اور بجلی کی وارننگ کے لیے دامنی ایپ ڈاؤن لوڈ کریں اور ضلع وار وارننگ حاصل کرنے کے لیے ریاستی ایم سی/آر ایم سی ویب سائٹوں پر جائیں۔
موسم بھون، لودی روڈ، نئی دہلی- 110003
فون: 24611068، 47-24618241؛ فیکس نمبر: 24699216، 2423220، 24643128
بھارت کا مسابقتی کمیشن
کمپٹیشن کمیشن آف انڈیا  نے اڈانی پورٹس اور اسپیشل اکنامک زون لمیٹیڈ کے ذریعے کرشنا پٹنم پورٹ کمپنی لمیٹیڈ کو حاصل کیے جانے کو منظوری دی
نئی دہلی، 23 جولائی 2020، کمپٹیشن کمیشن آف انڈیا  نے اڈانی پورٹس اور اسپیشل اکنامک زون لمیٹیڈ کے ذریعے کرشنا پٹنم پورٹ کمپنی لمیٹیڈ کو حاصل کیے جانے کو منظوری دے دی ہے۔ اڈانی پورٹس اور اسپیشل اکنامک زون لمیٹیڈ  کے ذریعے کرشنا پٹنم پورٹس کمپنی لمیٹیڈ کے بندوبست کنٹرول کے ساتھ ایکویٹی شیئر ہولڈنگ کی حصولی میں مجوزہ امتزاج فراہم کرے گا۔
اڈانی بندرگاہ ایک ایسی بندرگاہ ہے، جہاں صارفین کی ضروریات کو بندرگاہ پر دستیاب بنیادی ڈھانچہ خدمات سے مربوط کیا گیا ہے اورفی الحال گجرات، گوا، کیرالہ، آندھراپردیش، تمل ناڈو اور اوڈیشہ کی 6 سمندر سے متصل ریاستوں میں 10 گھریلو بندرگاہوں میں یہ سہولت دستیاب ہیں۔
کرشنا پورٹ کمپنی لمیٹیڈ  ایک ڈیولپر کے طور پر مصروف ہے اور آندھرا پردیش کے کرشنا پٹنم میں گہرے پانی والے ساحل کا آپریٹر ہے۔ کمرشیل آپریشن کی تاریخ سے 30 سال کی مدت کے لیے آندھراپردیش سرکار کے ساتھ بیلڈ آپریٹ شیئر ٹرانسفر بنیاد پر رعایتی سمجھوتے کی روشنی میں کرشنا پٹنم کے گہرے پانی والے بندرگاہ میں ایک ڈیولپر اور آپریٹر کے طور پر مصروف ہے۔
۔۔۔۔۔۔۔۔۔۔۔
U-4093
م ن۔ ح ا۔ ت ع۔

(Visitor Counter : 122
مواصلات اور اطلاعاتی ٹیکنالوجی کی وزارت
پوسٹل لائف انشورنس  نے سیلز فورس کے لیے براہ راست مراعات کی تقسیم کا آغاز کیا: ایک انقلابی قدم
پوسٹل لائف انشورنس ، جو 1884 سے انشورنس کے شعبے میں ایک ممتاز نام ہے، اپنے گاہک پر مبنی نقطہ نظر میں ایک اہم جست لگا رہا ہے۔ اپنی سیلز فورس کے اہم کردار کو تسلیم کرتے ہوئے، پی ایل آئی کو دہلی اور اتراکھنڈ حلقوں میں "براہ راست ترغیبات کی تقسیم" کے لیے آزمائشی پروگرام متعارف کرانے پر فخر ہے۔
پی ایل آئی کی کامیابی کی بنیاد ہمیشہ اس کا سیلز اسٹاف رہا ہے، جو محکمے کی کامیابیوں کے پیچھے محرک طاقت ہے۔ ان کی لگن پی ایل آئی کے گراہکوں کو حاصل کرنے اور برقرار رکھنے کی صلاحیت پر گہرا اثر ڈالتی ہے، جس سے وہ ناگزیر برانڈ ایمبیسیڈر بن جاتے ہیں۔ ذاتی خدمات کی فراہمی اور گراہک کے مضبوط تعلقات کو فروغ دینے کے ذریعے، پی ایل آئی کے ایجنٹ مسلسل آمدنی کے اضافے میں اپنا تعاون پیش کرتے ہیں۔
مسلسل بہتری کے لیے اپنی غیر متزلزل عزم کے ساتھ، پی ایل آئی اب اپنے ایجنٹ ترغیبی پروگرام میں ایک بڑے اضافے کی نقاب کشائی کر رہا ہے۔ "براہ راست ترغیبات کی تقسیم" خصوصیت کے ذریعے، ایجنٹ پچھلے مہینے سے اپنے محنت سے کمائے گئے کمیشن کو براہ راست اپنے پوسٹ آفس سیونگ بینک اکاؤنٹس میں منتقل کرنے کا تجربہ کریں گے۔
یہ اہم اقدام ملک بھر میں سیلز فورس کے تقریباً دو لاکھ ارکان کو متاثر کرے گا، جن میں گرامین ڈاک سیوک، ڈائریکٹ ایجنٹس، فیلڈ آفیسرز، اور ڈیپارٹمنٹل ملازمین شامل ہیں۔ محفوظ اور فوری فنڈز کی منتقلی کے ساتھ، یہ ہموار عمل تاخیر اور حقیقی جانچ کی ضرورت کو ختم کرتا ہے۔ ترغیبات کی تقسیم کے طریقے کو جدید بنا کر، پی ایل آئی کا مقصد ایجنٹوں کے ساتھ اپنے تعلقات کو مضبوط کرنا اور عمدگی کی ثقافت کی حوصلہ افزائی کرنا ہے۔
آزمائشی پروگرام کے اہم فوائد:
-تیز اور محفوظ لین دین: سیلز فورس کو براہ راست ان کے پی او ایس بی اکاؤنٹس میں مراعات ملتی ہیں۔
- آسانی اور حوصلہ افزائی: سیلز فورس آسانی سے اپنے فنڈز کا انتظام کر سکتی ہے، اور فوری انعامات بہترین کارکردگی کو آگے بڑھاتے ہیں۔
-آسان انتظامیہ: خودکار ادائیگیاں انتظامی اخراجات کو کم کرتی ہیں، جس سے کلائنٹ کی خدمت کی فراہمی پر زیادہ توجہ مرکوز ہوتی ہے۔
اس پہل کی نقاب کشائی میں ممبر  اور چیف جنرل منیجر  کی موجودگی میں جناب آلوک شرما، ڈائرکٹر جنرل، پوسٹل سروسز، محکمہ ڈاک نے شرکت کی۔ تمام پوسٹل سرکلز کے چیف پوسٹ ماسٹر جنرل نے بھی ویڈیو کانفرنس کے ذریعے اس پروگرام میں شرکت کی۔
سائنس اور ٹیکنالوجی کی وزارت
بھارت اور برازیل کے مابین بائیوٹکنالوجی کےمعاہدے پر مفاہمتی عرضداشت کو کابینہ کی منظوری
نئی دہلی ،15؍اپریل :وزیراعظم ، جناب نریندرمودی کی قیادت میں ہونے والے مرکزی کابینہ کو اجلاس کو ہندوستان اوربرازیل کے درمیان مئی ،2018 میں طے پانے والی ایک مفاہمتی عرضداشت سے واقف کرایاگیااوراس پردستخط کئے جانے کے بارے میں بتایاگیا۔
اس مفاہمتی عرضداشت پردستخط کئے جانے کا مقصد ہندوستان اوربرازیل کے درمیان سائنس اورتکنالوجی کی سفارت کاری میں جدت طرازی کے لئے شراکت داری کے مستقبل کے ایجنڈے کومستحکم کرنا تاکہ بائیوٹکنالوجی کی تعلیم ، تربیت اور تحقیق کے میدانوں میں ٹھوس حکمت عملی مرتب کی جاسکے ۔
اس مفاہمتی عرضداشت کے تحت درج ذیل شعبوں میں شراکت داری کے وسیع ترمیدان حسب ذیل ہیں :
بائیومیڈیسین اینڈ ہیلتھ ، خصوصاًمصنوعات پر مبنی بائیوٹیک
زرعی افزائش کے طریقے
حیاتیاتی ایندھن اور حیاتیاتی توانائی
نینوٹکنالوجی اور بائیوانسٹرومنٹیشن
بائیوڈائیورسٹی اورٹیکسونامی
وزارت اطلاعات ونشریات
#ایم آئی ایف ایف 2022میں اپنی موجودگی درج کرانے کی غرض سے لینڈ آف فائر اور آئس کے موضوع پر بنائی گئیں اینی میشن فلمیں
ویسے تو یہ بات سبھی کو معلوم ہے کہ نارڈک ملک آئس لینڈ سرگرم آتش فشاں، پہاڑوں اور شمالی لائٹس کے لئے مشہور ہے، لیکن کئی لوگ یہ نہیں جانتے کہ آئس لینڈ اینی میشن فلموں کی ایک نمو پذیر صنعت بھی ہے، جہاں اینی میشن فلموں کا کافی چلن ہے۔ممبئی انٹر نیشنل فلم فیسٹول کے اس ایڈیشن میں آئس لینڈ ملک نے اینی میشن فلمیں دنیا کو فراہم کی ہیں۔ ممبئی انٹر نیشنل فلم فیسٹول ایم آئی ایف ایف 2022 میں خصوصی ڈیزائن کی گئیں آئس لینڈ کی اینی میشن چار فلموں پر مشتمل ہے، جو غیر معمولی، لیکن پیچیدہ موضوعات کے ساتھ بہت منفرد ہیں۔
ممبئی کے بین الاقوامی ایوارڈ یافتہ اینی میشن فلم ساز کیوریٹر اور شاعر دھوانی دیسائی نے ممبئی انٹر نیشنل فلم فیسٹول 2022میں اس پیکیج کو تیار کیا۔آیئے آئس لینڈ کے اینی میشن پیکیج میں شامل فلموں پر ایک نظر ڈالتے ہیں۔
یس پیپل
یہ فلم لوگوں کے ایک انتخابی مرکب کی زندی میں ایک دن کی جھلک پیش کرتی ہے، کیونکہ وہ روز مرہ کی زندگی کی لڑائیوں جیسے کام کاج ، اسکول اور برتن دھونے جیسے کاموں کا سامنا کرتے ہیں۔جیسے جیسے دن آگے بڑھتا ہے، ان کے رشتوں کا امتحان لیا جاتاہے اور بالآخر ان میں مقابلہ کرنے کی صلاحیت پیدا ہوجاتی ہے۔
ڈائریکٹر:گِسلی ڈیری ہال ڈورسن
فلم کا وقفہ:8منٹ
پیمائش کے لحاظ سے کچن
ایک تصوراتی برفانی علاقے کی شبیہ پیش کرتا ہےجس میں اس کی اہلیہ کے لئے ایک مکمل اور مثالی باورچی خانہ تعمیر کرنے کے عمل میں یہ فطری باورچی خانہ ختم ہوجاتا ہے۔ یہ تمام امور اس وقت عمل میں آتےہیں، جب وہ دیکھتا ہے کہ اس کی اہلیہ دنیاوی کاموں کے لئے سخت جدوجہد کررہی ہے، یہ اسٹاپ موشن فلم ایک مختصر کہانی پر مشتمل ہے، جسے برفانی ملک کی خواتین کے حقوق کے علمبردار مصنف سووا جاکوبسٹیر نے تخلیق کیا ہے۔
ڈائریکٹر: سولرن یلفا انگیمرسڈوٹیر، ایٹلی ارنارسن
فلم کا وقفہ:13منٹ
اَنّا اینڈ دی موڈس
اَنّا ینگ نام کی ایک لڑکی ہوا کرتی تھی، وہ ایک مثالی بچی تھی۔ ایک دن اَنّا ایک خوفناک خواب کے ساتھ اٹھی ، وہ میریلن مینس کی طرح اُداس دکھائی دیتی ہے اور بہت ڈری ہوئی ہے۔ جب اس کے والدین ڈاکٹر آرٹ مینس کے کلینک لے جاتے ہیں تو وہاں پاگل ڈاکٹر کے لیب رنتھ میں اس کا ٹیسٹ کیا جاتا ہے اور نتیجہ کافی ہلادینے والا ہوتا ہے۔
ڈائریکٹر: گنر کارلسن
فلم کاوقفہ: 27 منٹ
پرائیڈ آف اسٹرتھمور
یہ فلم سٹریتھمور، جارجیا کے پادری جان ڈیلٹ مین کے جریدے سے اقتباسات کو متحرک کرتی ہے جو 1927 کی جون اور جولائی کے مہینوں میں لکھی گئی تھی۔
ڈائریکٹر: اینار بالڈون
فلم کاوقفہ: 14 منٹ
ماحولیات، جنگلات اور موسمیاتی تبدیلی کی وزارت
سی او پی 27، شرم الشیخ مصر میں ہندوستان اور سویڈن کی میزبانی میں لیڈ آئی ٹی اجلاس 2022
اہم خصوصیات:
- لیڈ آئی ٹی اجلاس بیان 2022 لانچ کیا گیا۔
- لیڈ آئی ٹی ممبروں نے کم –کاربن تبدیلی کو آگے بڑھانے کے عہد پر پھر سے زور دیا۔
- کم کاربن اخراج کے لئے مشترکہ ترقی ہی واحد متبادل:جناب بھوپیندر یادو
ہندوستان اور سویڈن نے سی او پی 27کے ساتھ آج لیڈ آئی ٹی چوٹی اجلاس کی میزبانی کی۔ لیڈ آئی ٹی پہل صنعتی سیکٹر کو محفوظ رکھتے ہوئے کم کاربن اخراج پر مرکوز ہے۔ہندوستان کے ماحولیات، جنگلات اور موسمیاتی تبدیلی کے وزیر جناب بھوپیندر یادو ، سویڈن کی موسمیات اور ماحولیات کی وزیر محترمہ رومینا پورموختاری اور مصر کی عالمی تعاون کی وزیر محترمہ رینا ال-مشات نے اس پروگرام میں حصہ لیا۔
سی او پی 27 میں لیڈ آئی ٹی چوٹی اجلاس 2022 میں مرکزی وزیر جناب بھوپیندر یادو
افتتاحی خطاب کے دوران وزیر محترم بھوپیندر یادو نے ہندوستان میں سیمنٹ اور اسٹیل سیکٹر کے لئے کی گئی روڈ میپنگ مشق پر خصوصی توجہ دینے کے ساتھ لیڈ آئی ٹی کی سرگرمیوں کے بارے میں گفتگو کی۔ انہوں نے ذکر کیا کہ آگے چل کر کسی طرح کی مشق لیڈ آئی ٹی کے دیگر ممبر ملکوں میں کئے جانے کی امید ہے۔انہوں نے اس بات پر بھی زور دیا کہ مشترکہ ترقی ہی اُن اہداف کو پورا کرنے کا واحد متبادل ہے، جو دنیا نے اپنے لیے طے کئے ہیں اور اس کے بغیر کم کاربن اخراج میں دہائیوں تک تاخیر ہوسکتی ہے۔
’’صنعتی سیکٹر کا کم- کاربن اخراج نہ صرف ضروری گرین ہاؤس گیس اخراج میں کمی کی سمت میں تعاون دے گا، اس کے کئی دوسرے فائدے بھی ہیں، جن میں موسمیاتی تبدیلی کے تئیں لچک بڑھانا، توانائی تحفظ میں اضافہ، اختراعات، سماجی -اقتصادی ترقی اور روزگار پیدا کرنا شامل ہے۔’’ جناب پھوپیندر یادو
انہوں نے اس بات پر بھی روشنی ڈالی کہ لیڈ آئی کا موجودہ مرحلہ 2023 میں ختم ہونے والا ہے اور اگلا سال اب تک کی کارکردگی اور حصولیابیوں پر غورو خوض کرنے کا وقت ہے۔ ساتھ ہی مشاورتی طریقے سے اولیتیوں کی شناخت کرنے کے لئے 2023کے بعد کے عمل پر صلاح و مشورہ کرنے کی ضرورت ہے۔
اس انعقاد میں گول میز بحث شامل تھی، جو مالیات اور دیگر کراس-سیکٹرل ایشوز پر مرکوز تھی۔ لیڈ آئی ٹی ممبروں ، جن میں ملک اور کمپنیاں شامل ہیں، نے صنعتی سیکٹر میں اپنی پہلوں اور کامیاب کم -کاربن اخراج کے لئے ضرورتوں پر خیالات کو ساجھا کیا۔
چوٹی اجلاس کا اختتام لیڈ آئی ٹی کے ممبروں کے ذریعے چوٹی اجلاس کے بیان کو اپنانے کے ساتھ ہوا، جس میں صنعتوں کے کم-کاربن اخراج کو جاری رکھنے کے عہد پر زور دیا گیا ہے۔ ممبر نئے ممبروں اور ابھرتی ہوئی معیشتوں کو تکنیکی تعاون فراہم کرنے کے لئے بھی عہد بند ہیں۔ اُبھرتے اور ترقی پذیر ممالک میں بھارتی صنعتوں کے اثرات میں سرمایہ کاری کے جوکھم کو کم کرنے کی اہمیت پر بھی روشنی ڈالی گئی۔
چوٹی اجلاس کے بعد سی او پی 27میں انڈیا پویلین میں لیڈ آئی ٹی سمٹ بیان 2022 کا عوامی آغاز کیا گیا۔ عوامی لانچ میں سرکاری نمائندوں ، صنعت ، میڈیا اور شہری سماج سمیت وسیع حصے داری دیکھی گئی۔
لیڈ آئی کے بارے میں:
دی لیڈر شپ گروپ فار انڈسٹری ٹرانزیشناُن ملکوں اور کمپنیوں کو جمع کرتا ہے، جو پیرس معاہدے کو حاصل کرنے کے لئے عہد بند ہیں۔ اسے ستمبر 2019میں اقوام متحدہ موسمیاتی کارروائی چوٹی اجلاس میں سویڈن اور ہندوستان کی سرکاروں کے ذریعے لانچ کیا گیا تھا اور جسے عالمی اقتصادی فورم کی حمایت بھی حاصل ہے۔ لیڈ آئی ٹی ممبر اس نظریے کی حمایت کرتے ہیں کہ خالص- صفر کاربن اخراج حاصل کرنے کے مقصد سے توانائی سے چلنے والی صنعتوں کو کم –کاربن اخراج کے راستے پر چلنا چاہئے ۔
وزیر کے خطاب کے مکمل متن کے لیے یہاں کلک کریں۔
بھارتی چناؤ کمیشن
عام انتخابات ، 2019 ء کے پہلے مرحلے کے تحت میزورم میں ووٹنگ کا انعقاد
لوک سبھا نشست کے لئے 6 امیدواران میدان میں ہیں
انتخابات کے سہل انعقاد کے لئے 1175 پولنگ اسٹیشن قائم کئے گئے ہیں
برو پناہ گزینوں کے لئے 15 خصوصی پولنگ بوتھ قائم کئے جائیں گے
نئی دہلی، 8 اپریل / میزورم میں عام انتخابات ، 2019 ء کے پہلے مرحلے کے تحت ووٹ ڈالے جائیں گے ۔ انتخابات کا انعقاد لون لوک سبھا نشست ، میزورم  کے لئے 11 اپریل ، 2019 ء کو عمل میں آئے گا ۔
دستیاب اعداد و شمار کے مطابق میزورم میں ووٹروں کی تعداد 784405 ہے ۔ اس میں سے 381991 افراد ووٹ دہندگان ہیں اور 402408 خواتین رائے دہندگان اور 6 دیگر ہیں ۔ میزورم لوک سبھا حلقہ ٔ انتخاب کے لئے 6 امید واران اپنی قسمت آزما رہے ہیں ۔
انتخابات کے سہل انعقاد کے لئے 1175 پولنگ اسٹیشن قائم کئے گئے ہیں ۔ تری پورہ میں کیمپوں میں پناہ گزین برو افراد کے لئے 15 خصوصی پولنگ بوتھ میزورم – تری پورہ سرحد پر کنہمن میں قائم کئے جائیں گے ۔ میزورم کی ایک انفرادیت یہ ہے کہ یہاں 100 فی صد ووٹ دہندگان کے پاس الیکٹر فوٹو آئی ڈی کارڈ  دستیاب ہے ۔
میزورم حلقۂ انتخابات کے لئے نوٹیفکیشن اجرا 18 مارچ کو عمل میں آیا تھا ۔ نامزدگیاں داخل کرنے کی آخری تاریخ 25 مارچ تھی ۔ 26 مارچ کو ناموں کی جانچ پڑتال کی گئی ، جب کہ امیدواری واپس لینے کی آخری تاریخ 28 مارچ تھی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 1802
(Visitor Counter : 41
قانون اور انصاف کی وزارت
انصاف کے محکمے نے سوچھتا ہی سیوا مہم کے تحت صفائی ستھرائی مہم کا اہتمام کیا
مہاتماگاندھی کے اس وژن کو عملی جامہ پہنانے کے لئے’صفائی ستھرائی دین داری کے قریب ہے‘، قانون و انصاف کی وزارت کے تحت کام کرنے والے انصاف کے محکمے نے ’سوچھتا ہی سیوا ‘مہم کے دوران صفائی ستھرائی مہم کا اہتمام کیا۔انصاف کے محکمے کے جوائنٹ سیکریٹری جناب گورو مسلدان نے سبھی کہا کہ وہ کوڑے کرکٹ سے پاک ہندوستان کی تعمیر کے لئے صفائی ستھرائی برقرار رکھیں۔
نوجوانوں کے امور اور کھیل کود کی وزارت
واکو انڈیا کک باکسنگ فیڈریشن کو قومی کھیل فیڈریشن کی شکل میں سرکاری طور سے منظوری ملی
نئی دہلی،2 جولائی 2021/ نوجوانوں کے امور اور کھیل کی وزارت نے ہندستان میں کک باکسنگ کھیل کی تشہیر اور فروغ کے لئے واکو انڈیا کک باکسنگ فیڈریشن کو قومی کھیل فیڈریشن  کے طور پر منظوری دینے کا فیصلہ لیا ہے۔
واکو انڈیا کک باکسنگ فیڈریشن ورلڈ ایسوسی ایشن آف کک باکسنگ آرگنائزیشنز  سے وابستہ ہیں، جو کہ کک باکسنگ کے کھیل کےلئے بین الاقوامی فیڈریشن ہے۔ بین الاقوامی اولمپک کمیٹی  کے ایگزیکٹیو بورڈ نے 10 جون2021 کو اپنی پہلی میٹنگ میں واکو کو کھیل کے اولمپک فیملی کی مجموعی طور سے تسلیم شدہ رکن بننے کی سفارش کو منظوری دے دی ہے۔ واکو 30 نومبر 2018 سے آئی او سی کی غیر مستقل طور سے منظور شدہ رکن ہے۔ واکو کی مکمل منظوری حتمی طور سے جولائی 2021 میں ٹوکیو میں آئی او سی اجلاس کے دوران طے کی جائے گی۔ اولمپک انقلاب میں مکمل طور سے شامل اور تسلیم کیا جانا کک باکسنگ کے کھیل کی منظوری اور فروغ کے لئے اہم ہے۔
یہ امید کی جاتی ہےکہ واکو انڈیا کی باکسنگ فیڈریشن کو این ایس ایف اے کے طور سے حکومت کی منظوری کے ساتھ کک باکسنگ کا کھیل ملک میں تیز رفتار کے ساتھ فروغ پائے گا۔
ش ح۔ ش ت۔ج
Uno-6149
(Visitor Counter : 127
ارضیاتی سائنس کی وزارت
کینیا اور پرتگال کی حکومتوں کی مشترکہ میزبانی میں 5 روزہ سمندر سے متعلق اقوام متحدہ کی کانفرنس شروع ہو رہی ہے۔ دنیا بھر کے 130 ممالک کے رہنما دنیا کے سمندروں اور سمندری وسائل کے تحفظ سے متعلق ایک بین الاقوامی معاہدہ تلاش کرنے کے لیے پانچ روز تک غور و فکر کریں گے
5 روزہ کانفرنس کے پہلے دن ڈاکٹر جتیندر سنگھ نے اجلاس میں شرکت کرنے والے مختلف ممالک کے کئی وزراء کے ساتھ دو طرفہ بات چیت کی
وزیر اعظم نریندر مودی کی قیادت میں بھارت نے سمندری اور ساحلی ماحولیاتی نظام، مینگرووز اور مرجان کی چٹانوں کے تحفظ کے لیے کئی اقدامات، پروگرام اور پالیسی اقدامات کئے ہیں: ڈاکٹر جتیندر سنگھ
کینیا اور پرتگال کی حکومتوں کی مشترکہ میزبانی میں 5 روزہ سمندر سے متعلق اقوام متحدہ کی کانفرنس آج شروع ہوئی۔ دنیا کے 130 سے زائد ممالک کے رہنما دنیا کے سمندروں اور سمندری وسائل کے تحفظ سے متعلق ایک بین الاقوامی معاہدہ تلاش کرنے کے لیے پانچ دن تک غور و فکر کریں گے۔
دریں اثنا 5 روزہ کانفرنس کے پہلے دن مرکزی وزیر ڈاکٹر جتیندر سنگھ، جو ہندوستانی وفد کی قیادت کررہے ہیں، نے اجلاس میں شرکت کرنے والے مختلف ممالک کے متعدد وزراء کے ساتھ دو طرفہ بات چیت کی۔ ان میں سے کچھ ملاقاتوں میں وزیر موصوف کے ساتھ بھارتی وفد کے دیگر ارکان بھی شامل تھے۔
کل ڈاکٹر جتیندر سنگھ اقوام متحدہ کے مکمل ایوان کے اجلاس کے سامنے بھارت کا بیان پیش کریں گے۔ وزارت خارجہ، ارضیاتی سائنسز اور ماہی پروری، مویشی پروری وغیرہ کی وزارتوں کے بھارتی وفد کے دیگر ارکان بھی موجود ہوں گے۔
اوشین کانفرنس ایک اہم موڑ پر ہے کیونکہ دنیا پائیدار ترقیاتی ہدف 14 کو حاصل کرنے کے لیے ساختی تبدیلیوں اور اختراعی اور آلودگی سے پاک حل کی ضرورت کے بہت سے چیلنجوں سے نمٹنے کی کوشش کر رہی ہے، جس میں سمندروں اور سمندری وسائل کے تحفظ اور پائیدار استعمال کا مطالبہ کیا گیا ہے۔
اقوام متحدہ نے متعدد مواقع پر اس بات پر زور دیا تھا کہ کرہ ارض پر سمندروں کو انسانی سرگرمیوں کے نتیجے میں شدید خطرات لاحق ہیں اور دنیا کی آبادی بڑھنے اور انسانی سرگرمیوں میں اضافے کے ساتھ ساتھ یہ مزید خراب ہونے کا امکان ہے۔
میڈیا سے بات کرتے ہوئے ڈاکٹر جتیندر سنگھ نے خاکہ پیش کیا کہ بھارت پہلے ہی گرین ٹیکنالوجی میں بڑی برتری حاصل کر چکا ہے اور وزیر اعظم نریندر مودی کے 2030 کے ہدف کے مطابق ملک کی بجلی کی صلاحیت میں 500 گیگا واٹ قابل تجدید توانائی پیدا کرنے والوں کو شامل کرکے بھارت میں کاربن کے اخراج کو 45 فیصد تک کم کرنا ہے۔ اس طرح تقریباً ایک بلین ٹن ہمارے CO2 کے اخراج کو کم کر دیتا ہے۔
وزیر موصوف نے یہ بھی نشاندہی کی کہ بھارت نے حال ہی میں ساحلی علاقوں سے پلاسٹک اور دیگر کچرے کو صاف کرنے کے لیے ایک ملک گیر بیداری مہم چلائی ہے اور یہ مشن جلد ہی ایک جن آندولن بن جائے گا۔
ڈاکٹر جتیندر سنگھ نے کہا کہ وزیر اعظم نریندر مودی کی قیادت میں بھارت نے سمندری اور ساحلی ماحولیاتی نظام، مینگرووز اور مرجان کی چٹانوں کے تحفظ کے لیے کئی پہل قدمیاں، پروگرام اور پالیسی اقدامات کئے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 97
محنت اور روزگار کی وزارت
صنعتی تعلقات ضابطہ بل، 2019کو آج لوک سبھا میں متعارف کرایا گیا
نئی دہلی،28؍نومبر:محنت اور روزگار کے وزیر مملکت، جناب سنتوش کمار گنگوار نے آج لوک سبھا میں صنعتی تعلقات ضابطہ بل، 2019 کو متعارف کرایا۔لوک سبھا میں صنعتی تعلقات ضابطہ بل کو پیش کرتے ہوئے جناب سنتوش کمار گنگوار نے کہا کہ اس ضابطے کو مزدور تنظیموں کے نمائندوں ،آجروں کی تنظیموں اور ریاستی حکومتوں کے ساتھ وسیع ترتبادلہ خیال اور صلاح و مشورہ کے بعد تیار کیا گیا ہے۔
اس بل کا مقصد مزدور تنظیموں سے متعلق قوانین میں ترمیم کرنا اور اسے مستحکم کرنا، صنعتی اسٹیبلش منٹ اوراداروں نے روزگار کی صورتحال کو بہتر بنانااور صنعتی تنازعات کی تحقیقات اور ان کا تصفیہ کرنا ہے۔
صنعتی تعلقات سے متعلق ضابطوں کے اس مسودے کو درج ذیل تین محنت سے متعلق مرکزی ایکٹ، ٹریڈ یونین ایکٹ1926، صنعتی روزگار  ایکٹ،1946 اور صنعتی تنازعات ایکٹ،1947کے متعلقہ قوانین کو یکجا کرنے، سہل بنانے اور معقولیت پر مبنی بنانے کے بعد تیار کیا گیا ہے۔
مرکزی کابینہ بنے 20 نومبر 2019ء کو صنعتی تعلقات ضابطہ، 2019ء کو منظوری دی تھی۔
فوائد:
دو رکن پر مشتمل ٹرائبونل کا قیام ایک ایسے تصور کو متعارف کرے گا کہ کچھ اہم معاملات کا تصفیہ مشترکہ طورسے کیا جائے گا، جبکہ بقیہ معاملات کا تصفیہ ایک واحد رکن کے ذریعے کیاجائے گا، جس کے نتیجے میں معاملات کا تیزی کے ساتھ نپٹارہ ہوگا۔
موجودہ ضابطوں میں نرمی لانااس کے لئے مجاز حکومت کی جانب سے پیشگی منظوری کے لئے ابتدائی عمل کو 100 ملازمین کے لئے جوں کا توں رکھا گیا ہےاور اس میں کوئی تبدیلی نہیں کی گئی ہے، تاہم نوٹیفکیشن کے ذریعے ‘‘ملازمین کی اس تعداد میں تبدیلی لانے کے لئے ایک نئے ضابطے کا اضافہ کیا گیاہے۔
ورکروں کو قرض فراہم کرنے کےلئے دوبارہ ہنرمندی کے فنڈ کا استعمال کیا جائے گااس کے لئے بعد میں طریقہ کار وضع کئے جائیں گے۔
روزگار کی فکسڈمدت کی تعریف کی گئی ہے اوراس کے تحت کوئی نوٹس پیریڈ درکار نہیں ہوگی۔تخفیف سے متعلق ہرجانے کی ادائیگی کو البتہ باہر رکھا گیا ہے۔
تنازعات کا تصفیہ کرنے کے لئے سرکاری افسروں کو اختیارات دینے،بشمول تاوان اور جرمانہ کے اختیارات دینے کے سبب ٹرائبونل پر تنازعات کے تصفیہ کا بوجھ کم ہوگا۔
زراعت اور کاشتکاروں کی فلاح و بہبود کی وزارت
مرکزی وزیر زراعت نے ربیع مہم -2022 کے لیے زراعت پر قومی کانفرنس کا افتتاح کیا
موسمیاتی تبدیلیوں کا تجزیہ کرتے ہوئے آگے بڑھنے کی ضرورت ہے: جناب نریندر سنگھ تومر
ہماری زمین اور ملک کو آگے لے جانے کے لیے قدرتی کھیتی کو بڑھانا ہوگا: جناب تومر
مرکزی وزیر زراعت جناب نریندر سنگھ تومر نے آج  NASC، پوسا، نئی دہلی میں 2022-23 ربیع مہم کے لیے زراعت پر قومی کانفرنس کا افتتاح کیا۔ کانفرنس سے خطاب کرتے ہوئے انہوں نے روشنی ڈالی کہ چوتھے پیشگی تخمینہ  کے مطابق ملک میں غذائی اجناس کی پیداوار کا تخمینہ 3157 لاکھ ٹن ہے جو کہ 2020-21 کے دوران غذائی اجناس کی پیداوار سے 50 لاکھ ٹن زیادہ ہے۔ 2021-22 کے دوران دالوں اور تیل کے بیجوں کی کل پیداوار کا تخمینہ بالترتیب 277 اور 377 لاکھ ٹن ریکارڈ کیا گیا ہے۔
جناب تومر نے کہا کہ مرکزی اور ریاستی حکومتیں زراعت کے شعبے میں مشترکہ طور پر اپنی ذمہ داریاں نبھا رہی ہیں۔ ملک میں پیداوار کے حوالے سے بہت کام ہوا ہے جس کی وجہ سے اناج، دالوں اور تیل کے بیجوں کی پیداوار میں اضافہ ہوا ہے۔ آج، زراعت کے سامنے چیلنجوں سے نمٹنا اور حل کرنا ترجیح ہے۔
سال 2022-23 کے لیے کل غذائی اجناس کی پیداوار کا قومی ہدف 3280 لاکھ ٹن مقرر کیا گیا ہے جس میں ربیع سیزن کا 1648 لاکھ ٹن کا حصہ ہوگا۔ اعلی پیداوار والی فصلوں  کو شروع کرنے، کم پیداوار والے علاقوں میں مناسب زرعی طریقوں کو اپنانا، بقایا نمی کا استعمال، جلد بوائی اور ربیع کی فصلوں کے لیے زندگی بچانے والی آبپاشی کے ذریعے رقبے کو بڑھانا ہے۔
اس کانفرنس کا مقصد گزشتہ فصلوں کے موسموں کے دوران فصل کی کارکردگی کا جائزہ لینا اور اس کا جائزہ لینا اور ریاستی حکومتوں کے ساتھ مشاورت سے ربیع کے موسم کے لیے فصل کے حساب سے اہداف طے کرنا، اہم معلومات کی فراہمی کو یقینی بنانا اور پیداوار کو بڑھانے کے لیے اختراعی ٹیکنالوجی کو اپنانے میں سہولت فراہم کرنا اور فصلوں کی پیداواری صلاحیت کو بڑھانا ہے۔
حکومت کی ترجیح زرعی ماحولیات پر مبنی فصلوں کی منصوبہ بندی ہے تاکہ زمین کو چاول اور گندم جیسی اضافی اجناس سے لے کر خسارے والی اجناس جیسے تیل کے بیج اور دالوں اور اعلیٰ قیمت برآمد کرنے والی فصلوں کی طرف موڑ دیا جائے۔
جون، 2022 میں دھرم شالہ میں منعقدہ چیف سکریٹریوں کی پہلی قومی کانفرنس کے دوران ، وزیر اعظم نے ریاستوں کے ساتھ مشاورت سے فصلوں کی تنوع اور دالوں اور تیل کے بیجوں میں خود کفالت کا ایجنڈا طے کیا۔
اس کے بعد تمام ریاستوں کے زرعی پیداوار کمشنروں اور پرنسپل سکریٹریوں کے ساتھ ربیع کے موسم میں رقبہ کی کوریج، پیداوار اور پیداوار میں اضافہ کرنے کے لیے ایک انٹرایکٹو سیشن ہوا۔